CELEX: 62017TN0727
Language: bg
Date: 2017-10-26 00:00:00
Title: Дело T-727/17: Жалба, подадена на 26 октомври 2017 г. — PP и др./ЕСВД

22.1.2018   
            
            
               BG
            
            
               Официален вестник на Европейския съюз
            
            
               C 22/45
            
         Жалба, подадена на 26 октомври 2017 г. — PP и др./ЕСВД
   (Дело T-727/17)
   (2018/C 022/61)
   Език на производството: френски
   
      Страни
   
   
      Жалбоподатели: PP, PQ и UQ (представител: N. de Montigny, адвокат)
   
      Ответник: Европейска служба за външна дейност
   
      Искания на жалбоподателя
   
   Жалбоподателите искат от Общия съд:
   
               —
            
            
               да отмени
               
                           —
                        
                        
                           изчислителните фишове от 3 февруари, 6 февруари и 20 март 2017 г. на жалбоподателите, изпратени им с електронно съобщение от отдел „Човешки ресурси“ на ЕСВД, и ако е нужно фишовете за заплата, с които им е отпусната надбавката за образование за децата им,
                        
                     
                           —
                        
                        
                           и накрая, ако е нужно, решението на ОН под формата на електронно съобщение от 15 декември 2016 г., с което те са уведомени:
                           
                                       —
                                    
                                    
                                       че искането за възстановяване на разноски за образование над тавана, предвиден за надбавката за образование „Б“ за учебната 2016/2017 година, е уважено и
                                    
                                 
                                       —
                                    
                                    
                                       че надвишаващата тавана сума в никакъв случай не може да бъде по-голяма от 9 704,16 EUR,
                                    
                                 
                     
         
               —
            
            
               да осъди ответника да заплати съдебните разноски.
            
         
      Основания и основни доводи
   
   В подкрепа на жалбата си жалбоподателите излагат две основания.
   
               1.
            
            
               С първото основание за обжалване се повдига възражение за незаконосъобразност, доколкото с оспорваното в случая решение на ответника да ограничи размера на подлежащите на възстановяване разноски за образование над нормативно предвидения таван, както и със съобщението от 15 април 2016 г., на което то се основава, и с Насоките се нарушавали Правилникът за длъжностните лица на Европейския съюз и приложение X към него.
            
         
               2.
            
            
               Второто основание за обжалване е незаконосъобразност на индивидуалното решение по следните съображения:
               
                           —
                        
                        
                           нарушение на принципите на предвидимостта, на оправданите правни очаквания, на правната сигурност и на добра администрация, както и нарушение на придобитите права,
                        
                     
                           —
                        
                        
                           нарушение на правото на зачитане на семейния живот и на правото на образование,
                        
                     
                           —
                        
                        
                           нарушение на принципа на равенство и на принципа на недопускане на дискриминация,
                        
                     
                           —
                        
                        
                           липса на претегляне на интересите и незачитане на принципа на пропорционалност на приетата мярка.